Rozsudok Okresného súdu Vranov nad Topľou sp. zn. 7P/86/2026 z 9. 9. 2026
Rozsudok Okresného súdu Vranov nad Topľou z 9. septembra 2026, sp. zn. 7P/86/2026, ECLI:SK:OSVT:2026:8826201340.3
Súd: Okresný súd Vranov nad Topľou
Spisová značka: 7P/86/2026
ECLI: ECLI:SK:OSVT:2026:8826201340.3
Dátum vydania: 9. 9. 2026
Forma: Rozsudok
Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/86/2026 8826201340 09. 09. 2026 JUDr. Martina Melníková ECLI:SK:OSVT:2026:8826201340.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci starostlivosti súdu o maloletého A. B., nar. XX.XX.XXXX, bytom pri otcovi, zastúpený kolíznym opatrovníkom Úradom práce, sociálnych vecí a rodiny vo Vranove nad Topľou, oddelenie sociálnoprávnej ochrany detí a sociálnej kurately, so sídlom Námestie slobody 5, Vranov nad Topľou, na návrh otca: C. B., nar. XX.XX.XXXX, bytom XXX XX A. XX, za účasti matky: A. D. B., nar. XX.XX.XXXX, bytom E. XX, XXX XX F., o návrhu na zmenu úpravy rodičovský práv a povinností, t a k t o rozhodol: I. Súd m e n í rozsudok Okresného súdu Vranov nad Topľou sp.zn. 9P/77/2015-109 zo dňa 16.08.2016 v časti schválenej dohody rodičov o úprave rodičovských práv a povinností k maloletému dieťaťu a to tak, že maloletý A. B., nar. XX.XX.XXXX sa z v e r u j e do osobnej starostlivosti otca. II. Matka sa z a v ä z u j e platením výživného na maloletého A. B., nar. XX.XX.XXXX vo výške 80 eur mesačne vždy do 20.dňa toho, ktorého mesiaca vopred otcovi počnúc dňom 01.09.2026. III. Súd styk matky s maloletým dieťaťom n e u p r a v u j e. IV. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné
rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. Civilného mimosporového poriadku.

